ai4bharat/Pralekha huggingface dataset:
आदिवासी विकास मंत्रालय
जागतिक युवा तिरंदाजी स्पर्धेत भारताच्या कनिष्ठ आणि कॅडेट संघांनी पटकावली सर्वाधिक 15 पदके
15 पदकांमध्ये 8 सुवर्ण आणि 2 रौप्य पदकांचा समावेश
दोन नवीन युवा विश्वविक्रम प्रस्थापित
नवी दिल्ली, 17 ऑगस्ट 2021
15 ऑगस्ट रोजी भारताने स्वातंत्र्य दिन साजरा केला आणि 9 ते 15 ऑगस्ट, 2021 दरम्यान व्रोकला  येथे आयोजित जागतिक युवा तिरंदाजी अजिंक्यपद स्पर्धेच्या समारोपाच्या दिवशी भारताच्या कनिष्ठ आणि कॅडेट तिरंदाजांनी त्यांच्या उत्कृष्ट कामगिरीने लाखो लोकांच्या चेहऱ्यावर हास्य फुलविले.
भारतीय कनिष्ठ आणि कॅडेट संघानी 15 पदके जिंकली आणि युवकांसाठीच्या सर्वात मोठ्या स्पर्धेचा समारोप झाला. जागतिक युवा तिरंदाजी अजिंक्यपद स्पर्धेत भारताची ही सर्वोत्तम कामगिरी आहे. कंपाउंड प्रकारात भारतीय तिरंदाजांनी 3 सुवर्ण, 2 रौप्य आणि 2 कांस्य पदके जिंकली तर एकूण 520 तिरंदाजांचा सहभाग असलेल्या रिकर्व्हमध्ये भारतीय तिरंदाजांनी 5 सुवर्ण आणि 3 कांस्य पदकांना गवसणी घातली. व्रोकला आधी, भारतीय तिरंदाजांनी जागतिक युवा तिरंदाजी अजिंक्यपद /जागतिक कनिष्ठ  स्पर्धेमध्ये एकूण 26 पदके  जिंकली आहेत. मात्र एकट्या व्रोकलामध्ये जगातील 500 हून अधिक सहभागी तिरंदाजांमध्ये भारतीय युवा तिरंदाजांनी जिंकलेली 15 पदके आपल्या तिरंदाजांची यशोगाथा सांगतात.
24 पैकी 14 भारतीय युवा तिरंदाजांनी प्रथमच आंतरराष्ट्रीय स्पर्धेत सहभाग घेतला त्यामुळे ही स्पर्धा अन्य दृष्टीने महत्त्वपूर्ण होती. इतकेच नव्हे तर,सप्टेंबर 2021 मध्ये अमरिकेत होणाऱ्या जागतिक अजिंक्यपद स्पर्धेत सहभागी होणाऱ्या वरिष्ठ संघाचे सदस्य म्हणून पदके जिंकणाऱ्या पाच युवा तिरंदाजांची निवड करण्यात आली आहे.तिरंदाजांनी जागतिक विक्रमही प्रस्थापित केले.प्रिया गुर्जर, परनीत कौर आणि रिधुवर्शीनी सेंथिकुमार यांनी या कंपाऊंड कॅडेट मुलींच्या त्रिकुटाने दोन नवीन युवा विश्वविक्रमाची नोंद केली. या तिघींच्या चमूने संभाव्य 2160 गुणांपैकी 2067 गुण मिळवून कॅडेट कंपाउंड सांघिक विश्वविक्रम प्रस्थापित केला.यापूर्वी हा विश्वविक्रम 2045 गुण जिंकत अमेरिकेच्या नावावर होता. कंपाऊंड कॅडेट मिश्र दुहेरीत - प्रिया गुर्जर आणि कुशल दलाल यांनी 1440 संभाव्य गुणांपैकी 1401 गुणांची कमाई करत नवीन विश्वविक्रमाची नोंद केली. यापूर्वी यामधील जगातील सर्वोत्तम गुणसंख्या 1387 होती.
पोलंडमध्ये कनिष्ठ गटात रिकर्व्ह प्रकारात सुवर्णपदकाला गवसणी घातल्यानंतर कोमलिका बारी ही दीपिका कुमारीनंतर कॅडेट आणि कनिष्ठ रिकर्व्ह ही दोन्ही महिला जागतिक अजिंक्यपद जिंकणारी दुसरी भारतीय ठरली.
कामगिरीचे ठळक मुद्दे
सांघिक कामगिरी -
कॅडेट कंपाऊंड तिरंदाजांनी तिन्ही सांघिक सुवर्णपदके जिंकली 
कॅडेट रिकर्व्ह आणि कॅडेट कंपाऊंड तिरंदाजांनी सर्व 6 पदके  प्रथमच जिंकली.
वैयक्तिक कामगिरी -
कोमलिका बारीने  सुवर्णपदक जिंकले आणि दीपिका कुमारी नंतर कॅडेट आणि कनिष्ठ रिकर्व्ह या ही दोन्ही महिला जागतिक अजिंक्यपद जिंकणारी दुसरी भारतीय ठरली.
प्रिया गुर्जर  एकूण तीन पदके  मिळवत कोणत्याही जागतिक युवा अजिंक्यपद स्पर्धेत दोन सुवर्णपदके जिंकणारी पहिली भारतीय तिरंदाज बनली.नवीन जागतिक विक्रम प्रस्थापित करणाऱ्या दोन्ही संघांत तिचा सहभाग होता.
बिशाल चांगमाई  कोणत्याही जागतिक युवा अजिंक्यपद स्पर्धेत दोन सुवर्णपदके आणि एका कांस्य पदकासह एकूण तीन पदके जिंकणारा पहिला भारतीय तिरंदाज ठरला.
साक्षी चौधरी  गटात अंतिम फेरी गाठणारी पहिली भारतीय महिला कनिष्ठ कंपाऊंड तिरंदाज बनली आणि तिच्या पहिल्याच आंतरराष्ट्रीय स्पर्धेत वैयक्तिक रौप्य पदक जिंकण्यात यशस्वी झाली.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 893
पंतप्रधान कार्यालय
ऑस्ट्रेलियातील प्रमुख व्यक्तींसोबत पंतप्रधानांची बैठक
पंतप्रधान नरेंद्र मोदी यांनी आज सिडनी येथे स्वतंत्र बैठकांमध्ये ऑस्ट्रेलियातील अनेक प्रमुख व्यक्तींची भेट घेतली. यामध्ये खालील व्यक्तींचा समावेश होता:
- भौतिकशास्त्रातील नोबेल पारितोषिक विजेते तसेच कॅनबेरा येथील ऑस्ट्रेलियन राष्ट्रीय विद्यापीठाचे कुलगुरू आणि अध्यक्ष प्रा.ब्रायन पी. श्मिट,
- व्यापारविषयक तज्ञ आणि मानवतावादी समस्यांबाबत भाष्य करणारे मान्यवर वक्ते मार्क बल्ला
- आदिवासी कलेचे सादरीकरण करणाऱ्या डॅनियेल मेट सुलीव्हन
- आंतरराष्ट्रीय कीर्तीच्या पाककलातज्ञ , दूरचित्रवाणीवरील निवेदिका , वक्त्या आणि उद्योजिका सारा टॉड
- सिडनी येथील न्यू साऊथ वेल्स विद्यापीठातील कृत्रिम बुद्धीमत्ता संस्थेत कार्यरत मुख्य शास्त्रज्ञ प्रा.टोबी वॉल्श
- सहयोगी प्राध्यापक तसेच समाजशास्त्रज्ञ, संशोधक आणि लेखक साल्व्हातोर बाबोन्स
- ऑस्ट्रेलियातील सुप्रसिद्ध गायक गाय थिओडर सबॅस्टीयन
यातील प्रत्येकाने आपापल्या क्षेत्रात मिळविलेल्या यशाबद्दल पंतप्रधान मोदी यांनी त्यांचे अभिनंदन केले आणि भारत-ऑस्ट्रेलिया यांच्यातील संबंध आणखी बळकट करण्यासाठी योगदान देण्याबाबत त्यांना प्रोत्साहित केले.
अर्थ मंत्रालय
पुणे सीमाशुल्क आयुक्तालय आणि महसूल गुप्तचर संचालनालय, पुणे प्रादेशिक युनिट यांच्याकडून जप्त केलेले 2439 किलो अंमली पदार्थ नष्ट
पुणे , दि. 9 जून 2022
सध्या सुरू असलेल्या आझादी का अमृत महोत्सवाच्या अनुषंगाने, महसूल गुप्तचर संचालनालयासह केंद्रीय अप्रत्यक्ष कर आणि सीमाशुल्क मंडळाच्या कार्यालयांनी 42054 किलो पेक्षा जास्त अंमली पदार्थ, 1710845 गोळ्या, 72757 कफ सिरपच्या बाटल्या आणि 16336 इंजेक्शनच्या कुपी नष्ट केल्या. अंमली पदार्थांचा दुरुपयोग आणि तस्करी विरुद्ध एक मजबूत संदेश देण्यासाठी 8 जून 2022 रोजी समन्वयित पद्धतीने या अमली पदार्थांची विल्हेवाट संपन्न केली. या कार्यक्रमाची अध्यक्षता माननीय केंद्रीय अर्थमंत्री, श्रीमती. निर्मला सीतारामन यांनी भुषावली तसेच देशभरातील अनेक प्रतिष्ठित व्यक्तींनी देखील जागरूकता निर्माण करण्यासाठी आणि अंमली पदार्थांच्या दुरुपयोग आणि तस्करीविरूद्ध मजबूत संदेश देण्यासाठी आभासी पद्धतीने या समन्वयित कार्यवाहीमध्ये भाग घेतला.
याच कार्यवाहीचा एक भाग म्हणून, पुणे सीमाशुल्क आयुक्तालयाने पुणे सीमाशुल्क आयुक्तालय आणि महसूल गुप्तचर संचालनालय, पुणे प्रादेशिक युनिट यांनी जप्त केलेल्या 2439 किलो ड्रग्जची पूर्व-चाचणी विल्हेवाट लावली. हा सर्व जप्त मुद्देमाल मेसर्स. महाराष्ट्र एन्व्हायरो पॉवर लिमिटेड, एमआयडीसी, रांजणगाव यांच्या परिसरात अत्याधुनिक प्लाझ्मा गॅसिफिकेशन आधारित भस्मीकरण सुविधेवर दि. ८ जून २२ रोजी नष्ट करण्यात आला. डॉ. मुक्ता पुणतांबेकर, संचालिका, मुक्तांगण पुनर्वसन केंद्र, पुणे आणि डॉ. सोनाली काळे, समन्वयक, मुक्तांगण पुनर्वसन केंद्र, पुणे यांनीही या कार्यवाहीला हजेरी लावली.
माननीय केंद्रीय अर्थमंत्र्यांनी केंद्रीय अप्रत्यक्ष कर आणि सीमाशुल्क मंडळाच्या अधिकार्यांचे अंमली पदार्थांच्या तस्करीशी लढा देण्यासाठी केलेल्या अथक प्रयत्नांबद्दल कौतुक केले आणि मुक्तांगण पुनर्वसन केंद्रासारख्या व्यक्ती आणि संस्थांच्या प्रयत्नांची प्रशंसा केली, जे तरुणांसोबत मोठ्या प्रमाणावर काम करतात, अंमली पदार्थांबद्दल जागरूकता निर्माण करतात आणि व्यसनाधीनांचे पुनर्वसन करण्यासाठी प्रयत्नांची पराकाष्ठा करतात.
ऊर्जा मंत्रालय
एनटीपीसी आणि एनपीसीआयएल यांच्यात संयुक्तपणे अणुऊर्जा प्रकल्प उभारणीसाठी सामजस्य करार
ही संयुक्त उपक्रम कंपनी 2x700 मेगावॉट क्षमतेचा चुटका मध्य प्रदेश अणुऊर्जा प्रकल्प आणि 4700 मेगावॉट क्षमतेचा माही बंसवाडा राजस्थान अणुऊर्जा प्रकल्प यांची उभारणी करणार
एनटीपीसी या सार्वजनिक क्षेत्रातील वीजनिर्मिती कंपनीने देशात अणुऊर्जा प्रकल्पांची उभारणी करण्यासाठी एनपीसीआयएल अर्थात भारतीय अणुऊर्जा महामंडळ या कंपनीशी आज नवी दिल्ली येथे संयुक्त उपक्रमविषयक पुरवणी करार केला.
सुरुवातीला, ही संयुक्त उपक्रम कंपनी 2x700 मेगावॉट क्षमतेचा चुटका मध्य प्रदेश अणुऊर्जा प्रकल्प आणि 4x700 मेगावॉट क्षमतेचा माही बंसवाडा राजस्थान अणुऊर्जा प्रकल्प या दोन प्रेशराईज्ड हेवी वॉटर अणुभट्टी प्रकल्पांची उभारणी करणार आहे. हे दोन प्रकल्प देशातील समूह पद्धतीने विकसित अणुऊर्जा प्रकल्प विकसन कार्याचा भाग आहेत.
हा संयुक्त उपक्रमविषयक पुरवणी करार म्हणजे अणुऊर्जा प्रकल्प उभारणी क्षेत्रात एनटीपीसी आणि एनपीसीएल यांच्यातील सहयोगी संबंध आणि परस्पर सहकार्य वाढवण्याच्या दिशेने टाकलेले महत्त्वाचे पाऊल असून हा करार देशाला वर्ष 2030 पर्यंत शून्य कार्बन उत्सर्जनाचे लक्ष्य साध्य करण्यासाठी स्वच्छ उर्जा विषयक जबाबदारी पूर्ण करण्यासाठी उपयुक्त ठरेल.
माहिती आणि प्रसारण मंत्रालय
51 वा इफ्फीने  ओटीटी प्लॅटफॉर्मसाठी कार्यक्रमांची यादी केली जाहीर
मास्टरक्लास, संवाद सत्र, थेट प्रक्षेपण, ओटीटी प्लॅटफॉर्मवर प्रदर्शन, प्रश्नोत्तरांचे सत्र आणि चित्रपटांच्या रसग्रहणाचे सत्र
नवी दिल्ली, 10 जानेवारी 2021
आशियातील सर्वांत जुना आणि भारतातील सर्वांत मोठ्या भारतीय आंतरराष्ट्रीय चित्रपट महोत्सवाची  51 वी आवृत्ती 16 जानेवारी ते 24 जानेवारी 2021 या काळात गोवा येथे होणार आहे, या महोत्सवादरम्यान ओटीटी प्लॅटफॉर्मवर प्रदर्शित करण्यात येणाऱ्या कार्यक्रमांची यादी जाहीर करण्यात आली आहे.
सध्या सुरू असलेली महामारीची परिस्थिती लक्षात घेता, भारतीय आंतरराष्ट्रीय चित्रपट महोत्सव आपवा पहिला `हायब्रिड`  चित्रपट महोत्सव आयोजित करत आहे. या वर्षी इफ्फी आपल्या रसिक प्रेक्षकांसाठी काही कार्यक्रम ओटीटी प्लॅटफॉर्मच्या माध्यमातून आयोजित करणार आहे.
ठळक वैशिष्ट्ये-
- पेड्रो अल्मोदेवर
लाइव्ह फ्लेश / बॅड एज्युकेशन / व्हॉलव्हर
- रुबेन यॉस्टलन्ड
द स्क्वेअर / फोर्स मेज्युअर
शेखर कपूर, प्रियदर्शन, पेरी लँग, सुभाष घई, तन्वीर मॉकमेल
रिकी केज, राहुल रावेल, मधुर भांडारकर, पाबलो सीसर, अबू बक्र शॉकी, प्रसून जोशी, जॉन मॅथ्यू मथ्थन, अंजली मेनन, आदित्य धर, प्रसन्न विथांगे, हरिहरन, विक्रम घोष, अनुपमा चोप्रा, सुनील दोशी, डॉमनिक संगमा, सुनीत टंडन
- ओटीटी फ्लॅटफॉर्मवर काही जागतिक पॅनोरमा चित्रपट
- उद्घाटन आणि समारोप समारंभाचे थेट प्रसारण
- प्रश्नोत्तरांचे सत्र
- चित्रपट रसग्रहण सत्र
एफटीआयआय कडून प्रा. मझहर कामरान, प्रा, मधू अप्सरा, प्रा. पंकज सक्सेना
- मिड फेस्ट फिल्म - वर्ल्ड प्रिमियर
मेहरुनिसा
आयएफएफआय चे संकेतस्थळ- https://iffigoa.org/
आयएफएफआयची समाज माध्यमे-
इन्स्टाग्राम- https://instagram.com/iffigoa?igshid=1t51o4714uzle
ट्विटर- https://twitter.com/iffigoa?s=21
https://twitter.com/PIB_panaji
फेसबुक- https://www.facebook.com/IFFIGoa/
आयएफएफआय बद्दल थोडेसे-
भारतीय आंतरराष्ट्रीय चित्रपट महोत्सवाची , 1952 मध्ये स्थापना करण्यात आली, हा आशिया खंडातील सर्वात लक्षणीय चित्रपट महोत्सवांपैकी एक आहे. दरवर्षी आयोजित होणारा महोत्सव सध्या गोवा राज्यात आयोजित केला जात असून, जगभरातील चित्रपटसृष्टीतील चित्रपटाच्या कलेतील उत्कृष्टतेचे प्रदर्शन करण्यासाठी एक समान व्यासपीठ उपलब्ध करून देणे तसेच विविध राष्ट्रांच्या चित्रपट संस्कृतीच्या त्यांच्या सामाजिक आणि सांस्कृतिक परंपरा समजून घेणे आणि प्रशंसा करणे, आणि जगभरातील लोकांशी मैत्री आणि सहकार्य करणे हा महोत्सवाचा उद्देश आहे. चित्रपट महोत्सव संचालनालय  आणि गोवा राज्य यांच्या संयुक्त विद्यमाने हा महोत्सव आयोजित केला जातो.
S.Kane/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
रसायन आणि खते मंत्रालय
राज्ये / केंद्रशासित प्रदेश आणि केंद्रीय संस्थांना अॅम्फोटेरिसिन-बी औषधाच्या अतिरिक्त 80,000 कुप्यांचे वितरण - श्री. डी.व्ही. सदानंद गौडा
26 मे रोजी राज्ये / केंद्रशासित प्रदेशांना अॅम्फोटेरिसिन-बी च्या 29,250 कुप्या वितरीत
केंद्रीय रसायन आणि खते मंत्री श्री डी. व्ही. सदानंद गौडा यांनी जाहीर केले की, म्युकरमायकोसिसच्या उपचारात वापरल्या जाणार्या अॅम्फोटेरिसिन-बी औषधाच्या अतिरिक्त 80,000 कुप्या आज सर्व राज्ये / केंद्रशासित प्रदेश आणि केंद्रीय संस्थांना वितरीत करण्यात आल्या.
यापूर्वी, 26 मे 2021 रोजी म्युकरमायकोसिसच्या उपचारात वापरल्या जाणार्या अॅम्फोटेरिसिन-बी औषधाच्या 29,250 कुप्यांचे वितरण सर्व राज्ये / केंद्रशासित प्रदेशांना करण्यात आले.
आदिवासी विकास मंत्रालय
देशभरातल्या आदिवासी बहुल जिल्ह्यांमध्ये वन धन विकास केंद्रांचा करणार विस्तार
नवी दिल्ली, 7 मे 2018
देशभरातल्या आदिवासी बहुल जिल्ह्यांमध्ये वन धन विकास केंद्रांचा विस्तार करण्याची योजना आदिवासी विकास मंत्रालय तयार करत आहे. या संदर्भात या विभागाच्या सचिव लीना नायर यांच्या अध्यक्षतेखाली नुकतीच एक बैठक झाली. गेल्याच महिन्यात 14 एप्रिल रोजी पंतप्रधान नरेंद्र मोदी यांनी छत्तीसगडमधील बीजापूर येथे केलेल्या भाषणात जन धन, वन धन आणि गोवर्धन योजनेचा उल्लेख केला होता. त्या अनुषंगाने वन धन विकास केंद्रांचा विस्तार करण्यात येणार आहे.
आदिवासी क्षेत्रात कार्यरत असलेले 10 स्वयंसेवा समूह आणि 30 आदिवासी वन उत्पादन संघ यांना एकत्र आणून त्यांना मुख्य प्रवाहामध्ये आणण्यासाठी योजना तयार करण्यात येणार आहे. ज्या जिल्ह्यांमध्ये आदिवासी लोकसंख्या जास्त आहे आणि वनौषधी किंवा तत्सम वन उत्पादनांचे प्रमाण जास्त आहे, अशा ठिकाणी “वन धन विकास केंद्र” सुरु करण्यात येणार आहेत. येत्या दोन वर्षात देशभरामध्ये 3,000 वन धन विकास केंद्रे सुरु करण्याचे उदिृष्ट निश्चित करण्यात आले आहे. प्रारंभी ज्या जिल्ह्यात 50 टक्क्यांपेक्षा जास्त लोकसंख्या आदिवासींची आहे अशा 39 जिल्ह्यांमध्ये वन धन केंद्रांची स्थापना करण्यात येणार आहे.
वन धन विकास केंद्रांचे महत्वाचे घटक
- स्वयंसेवा समूह आणि वन उत्पादन समूह यांचा संयुक्तपणे वन धन विकास समूह स्थापणार. यामध्ये वन उत्पादनासाठी आदिवासींना आवश्यक साहित्य देण्यात येणार आहे. लहान कटिंग यंत्र, चाळणी यंत्र, कापणी यंत्र, सुकवण्यासाठी साहित्य तसेच पॅकेजिंगसाठी साहित्य.
वन धन विकास समुहामध्ये पुढील सोयी-सुविधा पुरवण्यात येणार आहेत
- पायाभूत सुविधांसह चांगली इमारत
- वन उत्पादनांसाठी लागणाऱ्या सर्व हत्यारांचा संच
- एकाच वेळी 30 जणांच्या समुहाला प्रशिक्षण देण्यासाठी सर्व सुविधांनी युक्त प्रशिक्षण केंद्र, प्रशिक्षणार्थींसाठी आवश्यक कच्चा माल, प्रशिक्षा संच, साहित्य इत्यादी.
- वन वस्तूंचा व्यवसाय करण्यासाठी प्रारंभी भांडवलाची सुविधा
N.Sapre/S.Bedekar/P.Malandkar
(Visitor Counter : 99
अर्थ मंत्रालय
आर्थिक वर्ष 2019-20 यासाठी जीएसटीआर-9 आणि जीएसटीआर-9 सी भरण्याची तारीख दिनांक 30.03.2021पर्यंत वाढविली आहे
नवी दिल्ली, 28 फेब्रुवारी 2021
जीएसटीआर-9 आणि जीएसटीआर-9 सी वार्षिक परतावा भरण्यासाठी सीजीएसटी कायद्याच्या 44 कलमा अंतर्गत सीजीएसटी अधिनियम 80 नुसार आर्थिक वर्ष 2019-20 यासाठी परतावा भरण्याची तारीख जी 31.12.2020 ते 28.02.2021 पर्यंत वाढविली होती, जी अधिसूचना 95/2020 सेंट्रल टॅक्स नुसार 30.12.2020 ही केली होती. करदात्यांनी या मुदतीपर्यंत परतावा भरण्यासाठी असमर्थता दर्शविल्यामुळे सरकारने निवडणूक आयोगाकडून परवानगी घेऊन आर्थिक वर्ष 2019-20 यासाठी जीएसटीआर-9 आणि जीएसटीआर-9 सी भरण्याची तारीख दिनांक 30.03.2021पर्यंत वाढविली आहे. ही सूचना करदात्यांना माहिती देण्यासाठी जारी करण्यात येत असून त्यांनी त्या नुसार आपला परतावा भरावा. हा निर्णय परीणामकारक रीतीने जारी करण्यासाठी सुयोग्य अधिसूचना जारी करण्यात येईल.Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
सुक्ष्म, लघु आणि मध्यम उदयोग मंत्रालय
उच्च शिक्षणसंस्था आर्थिकदृष्ट्या सक्षम असण्याचे अत्यंत महत्वाचे –नितीन गडकरी
वाहने भंगारात काढण्याचे धोरण वाहनउद्योग क्षेत्राला मोठे पाठबळ देईल-गडकरी
नवी दिल्ली, 21 मे 2020
उच्च शिक्षणसंस्था आर्थिकदृष्ट्या सक्षम असणे अत्यंत महत्वाचे आहे, असे मत, केंद्रीय रस्ते वाहतूक आणि महामार्ग मंत्री नितीन गडकरी यांनी व्यक्त केले. या संस्थांनी आपल्या गुणवत्तेत काहीही तडजोड न करता, त्यांचा परिचालन खर्च कमी करायला हवा, अशी सूचना त्यांनी केली.
MIT ADT विद्यापीठाच्या प्रतिनिधींशी व्हिडीओ कॉन्फरन्सिंगद्वारे ‘उच्च शिक्षणसंस्थांचे भवितव्य’ या विषयावर त्यांनी संवाद साधला, त्यावेळी ते बोलत होते.
विद्यापीठांनी आधुनिक आणि अद्ययावत असणे आवश्यक आहे आणि मूल्याधारित शिक्षण हीच समाजाची खरी ताकद आहे, असे मत त्यांनी व्यक्त केले. युवकांनी आपली बलस्थाने आणि कमकुवत बाजू ओळखाव्यात आणि त्यानुसार आपल्यासमोर असलेल्या आव्हाने आणि समस्यांचे संधीत रुपांतर करावे, असा सल्ला गडकरी यांनी दिला. सध्या देश ज्या स्थितीतून जात आहे, अशा स्थितीत युवकांची क्षमता वाढवणे अतिशय महत्वाचे आहे, असेही त्यांनी सांगितले.
शिक्षणक्षेत्राशी संबंधित सर्व हितसंबंधी गटांमध्ये एकात्मिक दृष्टीकोन, प्रभावी समन्वय आणि एकसंघभावना असणे आवश्यक आहे, यावर त्यांनी भर दिला आणि सध्याच्या आव्हानात्मक काळातून आत्मविश्वास व सकारात्मक दृष्टीकोन ठेवून बाहेर पडावे, असे आव्हान उद्योगजगताला केले.
उद्योगक्षेत्राने संशोधन, स्वयंउद्योजकता, विज्ञान आणि तंत्रज्ञान, संशोधन कौशल्ये आणि ज्ञानाचे संपत्तीत ररुपांतर करण्याच्या अनुभवांवर भर द्यावा, असे त्यांनी सांगितले.
जपान चीनमधून आपली गुंतवणूक काढून घेत इतरत्र वळवण्याचा विचार करत असून, जपानी उद्योगांनी भारतात यावे यासाठी, केंद्र सरकारने त्यांना अनेक विशेष प्रस्ताव दिले आहेत, असे गडकरी यांनी सांगितले. ही भारताच्या दृष्टीने मोठी संधी असून तिचा लाभ घ्यायला हवा, असे ते म्हणाले.
उद्योगक्षेत्रांचे विकेंद्रीकरण करुन हे उद्योग देशाच्या ग्रामीण, आदिवासी आणि मागास भागापर्यंत नेणे काळाची गरज आहे, असे त्यांनी सांगितले. कृषी-सूक्ष्म, लघु आणि मध्यम उद्योगांचा विस्तार करण्याची गरज आहे, असेही ते म्हणाले.
केंद्र सरकार वाहन भंगारात टाकण्याविषयीचे धोरण लवकरच आणणार आहे, अशी माहिती त्यांनी दिली. भंगार वाहनांवर पुनर्प्रक्रिया करण्याची संकुले बंदरांजवळ उभारली जावी जेणेकरुन देशातील वाहनउद्योगाला पाठबळ मिळेल, अशी अपेक्षा त्यांनी व्यक्त केली.
यावेळी विचारलेल्या प्रश्नांचीही गडकरी यांनी उत्तरे दिली आणि उपस्थितांना मार्गदर्शन केले.
M.Jaitly/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 12 सप्टेंबर 2022
|
|
- 215.26 cr Total Vaccine doses  have been administered so far under Nationwide Vaccination Drive
- 30,76,305 doses administered in last 24 hours
- India's Active caseload currently stands at 47,176
- Active cases stand at 0.11%
- Recovery Rate currently at 98.71%
- 5,975 recoveries in the last 24 hours increases Total Recoveries to 4,39,25,239
- 5,221 new cases recorded in the last 24 hours
- Daily positivity rate 
- Weekly Positivity Rate 
- 88.95 cr Total Tests conducted so far; 1,84,965 tests conducted in the last 24 hours
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
शिक्षण मंत्रालय
ऑनलाईन शिक्षण पद्धतीबाबत नाविन्यपूर्ण कल्पना मागवण्यासाठी केंद्रीय मनुष्यबळ विकास मंत्र्यांनी जाहीर केली आठवडाभराची ‘भारत पढे ऑनलाईन’ मोहिम
नवी दिल्ली, 10 एप्रिल 2020
उपलब्ध डिजिटल माध्यमातून ऑनलाईन पद्धतीने शिक्षण देण्यास प्रोत्साहना देणे तसेच त्यासंबधीच्या अडचणीवर मात करण्यासाठीच्या सूचना आणि उपाय एकत्र मागवण्यासाठी केंद्रीय मनुष्यबळ विकास मंत्री रमेश पोखरियाल निशंक यांनी आठवडाभराची 'भारत पढे ऑनलाईन मोहिम' आज नवी दिल्ली इथे जाहीर केली. यावेळी बोलताना निशंक म्हणाले “उपलब्ध डिजिटल माध्यमातून ऑनलाईन पद्धतीने शिक्षण देण्यासाठी प्रोत्साहन देणे तसेच हे करताना येणाऱ्या अडचणींवर मात करण्यासाठीच्या सूचना आणि उपाय थेट मनुष्यबळ विकास मंत्रालयाशी सामायिक करण्यासाठी भारतातील हुशार व्यक्तींना आवाहन करणे, हा या मोहिमेचा हेतू आहे.” आपल्या सूचना/कल्पना आमच्यापर्यंच पोचवण्यासाठी त्या bharatpadheonline.mhrd[at]gmail[dot]com या ई-मेल आयडीवर पाठवा किंवा ट्विटरवर # BharatPadheOnline वापरुन @HRDMinistry किंवा @DrRPNishank यांना 16th April 2020 च्यापूर्वी टॅग करा. या सुचनांची आपण स्वत: हून दखल घेऊ असं निशंक यावेळी म्हणाले.
मेरा आप सभी से निवेदन है कि आप सब मंत्रालय को ऑनलाइन शिक्षा पद्धति को और अधिक प्रभावशाली और रचनात्मक बनाने हेतु अपने सुझाव दें। आप सभी अपने सुझाव #BharatPadheonline का उपयोग करते हुए मेरे @DRPNishank व मंत्रालय के @HRDMinistry टि्वटर अकाउंट में भेज सकतें हैं। #IndiaFightsCorona pic.twitter.com/kdmoZj4mm5
— Dr Ramesh Pokhriyal Nishank  April 10, 2020
शिक्षक तसेच विद्यार्थी हे या मोहिमेचे मुख्य लक्ष्य आहे, असे पोखरियाल यांनी यावेळी स्पष्ट केले. सध्या उपलब्ध डिजिटल प्लॅटफॉर्मचा उपयोग विद्यार्थी विविध अभ्यासक्रम पूर्ण करण्यासाठी करत असतात. सध्याची ऑनलाईन शिक्षण पद्धती अधिक उत्तम व्हावी यासाठी ते या मोहिमेत उत्साहाने सहभागी होतील अशी आशा आपल्याला वाटते, असे पोखरियाल यावेळी म्हणाले. सध्या शालेय विद्यार्थी तसेच उच्च शिक्षण घेणारे विद्यार्थी उपलब्ध वेगवेगळे डिजिटल प्लॅटफॉर्म्स हे विविध अभ्यासक्रम शिकण्यासाठी वापरत असतात. या उपलब्ध ऑनलाईन प्लॅटफॉर्मवर त्यांना ज्या उणीवा जाणवतात त्या ते शेअर करू शकतील तसेच त्यावर मात करण्यासाठी काय करता येईल याच्या सूचनाही देता येतील.
देशभरातल्या सर्व शिक्षकांनी त्यांचे शिक्षण क्षेत्रातले कौशल्य आणि अनुभव यांच्यासह योगदान देण्यास पुढे यावे, असे असे त्यांनी म्हटले आहे. ऑनलाईन शिक्षण पद्धतीचे भारतातील सध्याचे चित्र , तसेच परंपरागत शिक्षण पद्धतीत ज्या आव्हानांना तोंड द्यावे लागते त्यावर तोडगा काढण्यासाठी ऑनलाइन पद्धती कशी उपयुक्त ठरते इथपासून सुरुवात करावी लागेल, असं निशंक म्हणाले.
निशंक यांनी सर्व भारतीयांना देशात ऑनलाइन शिक्षण पद्धतीच्या विकासासाठी होत असलेल्या एकमेवाद्वितिय मोहिमेत सहभागी होण्याचे आवाहन केले.
(U.Ujgare/V.Sahajrao/D.Rane
अर्थ मंत्रालय
2000 रुपये मूल्याच्या चलनी नोटा मागे घेण्याच्या भारतीय रिझर्व्ह बँकेच्या निर्णयानंतर या नोटांबाबतची सद्यस्थिती
नवी दिल्ली, 25 जुलै 2023
भारतीय रिझर्व्ह बँकेने, आरबीआय कायदा, 1934 च्या कलम 24  अन्वये, 10 नोव्हेंबर 2016 रोजी, 2000 रुपये मूल्याच्या चलनी नोटा व्यवहारात आणल्या होत्या. त्यावेळी, 1000 आणि 500 रुपये मूल्याच्या चलनी नोटा, व्यवहारातून बाद केल्यामुळे, चलनाची टंचाई निर्माण झाली होती, त्यामुळे त्या परिस्थितीवर त्वरित उपाययोजना म्हणून, 2000 रुपयांची नोट व्यवहारात आणली गेली. ही माहिती, केंद्रीय अर्थ राज्य मंत्री पंकज चौधरी यांनी आज राज्यसभेत एका लिखित प्रश्नाच्या उत्तरात दिली.
मंत्री म्हणाले की आरबीआयच्या 19.मे.2023 च्या प्रसिद्धी पत्रकाद्वारे, , असे जाहीर केले आहे की, 2000 रुपये मूल्याच्या पैकी 89% मूल्याच्या नोटा मार्च 2017 पूर्वी व्यवहारात आणल्या आहेत आणि त्यांच्या 4 ते 5 वर्षे आयुर्मान संपेपर्यंत या नोटा उपयुक्त आहेत.
आरबीआयने केलेल्या देशव्यापी सर्वेक्षणानुसार, आता व्यवहारांसाठी 2000 रुपये मूल्याच्या नोटांना प्राधान्य दिले जात नाही, असेही चौधरी यांनी सांगितले. तसेच, इतर मूल्यांच्या नोटांचा साठा लोकांच्या चलनाची गरज भागवण्यासाठी पुरेसा आहे. वरील बाबी लक्षात घेऊन आणि आरबीआय च्या "क्लीन नोट पॉलिसी" च्या अनुषंगाने, आरबीआयने 2000 रुपये मूल्याच्या नोटा चलनातून काढून घेण्याचा निर्णय घेतला, अशी माहिती मंत्र्यांनी दिली.
आरबीआय ने दिलेल्या अधिक माहितीनुसार, 2016 ते 2023 या वर्षांसाठी चलनात असलेल्या 2000 रुपये मूल्याच्या बँक नोटांचा दरवर्षी मार्च अखेरीस डेटा  खालीलप्रमाणे आहे:
|
|
Banknotes of ₹2000 denomination in Circulation since 2016
|
|
Year
|
|
Volume 
|
|
Value 
|
|
2016
|
|
-
|
|
-
|
|
2017
|
|
329
|
|
6,57,063
|
|
2018
|
|
336
|
|
6,72,642
|
|
2019
|
|
329
|
|
6,58,199
|
|
2020
|
|
274
|
|
5,47,952
|
|
2021
|
|
245
|
|
4,90,195
|
|
2022
|
|
214
|
|
4,28,394
|
|
2023
|
|
181
|
|
3,62,220
तसेच, चलनात असलेल्या 2000 रुपये मूल्याच्या बॅंक नोटांचे प्रमाण आणि मूल्य आणि 2000 रुपयांच्या चलनातील नोटा काढल्यानंतर चलनातून परत आलेल्या नोटांचा तपशील खालीलप्रमाणे आहे  :
|
|
₹2000 Denomination
|
|
Volume 
|
|
Value 
|
|
Circulation as on May 19, 2023
|
|
177.93
|
|
3.56
|
|
Circulation as on June 30, 2023
|
|
41.80
|
|
0.84
|
|
Banknotes returned from Circulation
since May 19, 2023 till June 30, 2023
|
|
136.13
|
|
2.72
आरबीआय ने दिलेल्या आकडेवारीनुसार, शेड्युल्ड व्यावसायिक बँकांनी नोंदवलेल्या ‘एकूण ठेवी थकबाकी’ आणि ‘एकूण कर्ज आणि थकबाकीदार कर्जे’ ची आकडेवारी खालीलप्रमाणे आहे:
|
|
As on
|
|
Total Deposits outstanding
|
|
Gross Loans and Advances
outstanding
|
|


|
|


|
|


|
|


|
|
31 March, 2022
|
|
1,71,72,755
|
|
10.17
|
|
1,27,50,006
|
|
11.85
|
|
30 June, 2022
|
|
1,71,77,836
|
|
10.05
|
|
1,30,94,857
|
|
15.53
|
|
30 September, 2022
|
|
1,77,42,610
|
|
10.84
|
|
1,36,92,970
|
|
18.63
|
|
31 December, 2022
|
|
1,81,43,432
|
|
11.27
|
|
1,41,30,450
|
|
16.77
|
|
31 March, 2023
|
|
1,90,56,113
|
|
10.97
|
|
1,47,57,129
|
|
15.74
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
ग्राहक व्यवहार, अन्न आणि सार्वजनिक पुरवठा मंत्रालय
ग्राहकांच्या हितरक्षणासाठी ग्राहक संरक्षण कायदा 2019 अधिक कठोर आणि सर्वसमावेशक -रामविलास पासवान
(नवी दिल्ली, 13 ऑगस्ट 2019
ग्राहकांच्या हितरक्षणासाठी नवा ग्राहक संरक्षण कायदा 2019 अधिक कठोर आणि सर्वसमावेशक करण्यात आला आहे, अशी माहिती केंद्रीय ग्राहक संरक्षण, अन्न आणि सार्वजनिक वितरण मंत्री रामविलास पासवान यांनी नवी दिल्लीत आज घेतलेल्या पत्रकार परिषदेत दिली. या कायद्याअंतर्गत असलेल्या तरतुदी आणि नियमांना अंतिम स्वरुप देण्याआधी या विभागांच्या माजी सचिवांची आणि खासदारांची एक बैठक या महिन्यात बोलावली जाईल, असेही त्यांनी सांगितले. ग्राहक संरक्षण न्यायालयात अनेक खटले प्रलंबित आहेत कारण या न्यायालयातल्या अनेक जागा रिक्त असून त्या लवकरच भरल्या जातील, असेही ते म्हणाले. त्याशिवाय सरकार केंद्रीय ग्राहक संरक्षण प्राधिकरण स्थापन करणार असून याद्वारेही ग्राहकांना मोठी मदत मिळेल, असा विश्वास त्यांनी व्यक्त केला.
नव्या कायद्यानुसार प्रत्येक उत्पादनाच्या त्रिस्तरीय चाचण्या होऊ शकतील. यातल्या कुठल्याही चाचणीत उत्पादन निकषांप्रमाणे नाही, असे आढळल्यास संपूर्ण उत्पादन बाजारातून बाद केले जाईल. व्यापारातले गैर प्रकार रोखण्यासाठी तसेच ग्राहकांच्या हिताचे रक्षण करण्यासाठी प्राधिकरणाची मदत होईल, असे सांगत प्राधिकरणाला उत्पादन परत घेण्याचे, दंड आकारण्याचे किंवा इतर कारवाई करण्याचे अधिकार असतील, असेही त्यांनी सांगितले.
ग्राहक आणि विक्रेता यांच्यातल्या वादाचा चर्चेतून तोडगा काढण्याचा वाव या कायद्यामुळे मिळेल, असे पासवान यांनी सांगितले.
एखादे उत्पादन खराब असल्यास किंवा एखाद्या सेवेमध्ये कमतरता असल्यास त्यामुळे ग्राहकाला दुखापत अथवा नुकसान झाल्यास त्याची भरपाई करण्याची जबाबदारी उत्पादक तसेच सेवा पुरवठादाराची असेल. ही तरतूद पहिल्यांदाच या कायद्यात समाविष्ठ करण्यात आली आहे.
सध्या असलेल्या कायद्यात न्याय मिळवण्यासाठी एकच मार्ग असून तो वेळखाऊ आहे मात्र नव्या कायद्यात, ग्राहकांना फसवणूक झाल्यास अनेक मार्गांनी न्याय मिळवता येईल, असे पासवान म्हणाले.
S.Tupe/R.Aghor/P.Kor